I begynnelsen av 2008 ble Adele den første vinneren av Brit Awards kritikerpris, selv om hun ennå ikke hadde utgitt et album. Den andre singelen, «Chasing Pavements», ble utgitt 14. januar 2008. Sangen gikk til topps på VG-lista. Adeles debutalbum ble utgitt 28. januar 2009, og Adele skrev de fleste av sangene selv. Albumtittelen skulle gjenspeile alderen hennes i starten av platearbeidet. Stein Østbå fra ga plata terningkast fem, og skrev at Adele «har evnen til å la klassiske musikkgenre gjenoppstå og stråle i moderne glans. Dessuten har hun en av de mest elastiske og gripende stemmene jeg har hørt på en stund.» Debutalbumet fikk topplasseringer på musikklistene i Storbritannia og Nederland, og lå på 7.-plass på VG-lista.